Az idei nyáron is kihagyhatatlan program a szabadtéri mozizás Budapesten, amire egyre változatosabb helyszíneken van lehetőség. Választhatunk tetőteraszt, mehetünk vízpartra vagy ipari környezetbe, ugyanakkor a klasszikus belsőudvaros kertmozik is ott vannak a palettán. Szerencsére a mozik műsora is hasonlóan sokszínű, a közelmúlt kasszasikerei mellett a '40-es évek legendás magyar alkotásai is újra vászonra kerülnek, így akár valamennyi szabadtéri mozit végigjárhatjuk a nyár végéig.